BiH zemlja posmatrač na Skupštini Međunarodnog vijeća za masline

Bosni i Hercegovini je upućen poziv od Međunarodnog vijeća za masline IOC da kao zemlja posmatrač učestvuje na 112. Skupštini IOC koja se ove godine održava od 23.11. do 27.11. 2020. u online formatu.

Ovo je potvrđeno je Ambasade BiH u Madridu.

Međunarodno vijeće za masline – International Olive Council – IOC je krovna institucija za masline i maslinovo ulje u svijetu, čiji su članovi zemlje EU, Albanija, Alžir, Argentina, Egipat,  Gruzija, Iran, Izrael, Jordan, Libanon, Libija, Crna Gora, Maroko, Država Palestina, Tunis, Turska i Urugvaj.

Sadašnje članstvo IOC pokriva preko 90 posto proizvodnje maslinovog ulja u svijetu.

Ambasadorica Bosne i Hercegovine u Španiji Danka Savić danas učestvuje na međunarodnom seminaru o budućnosti sektora maslinarstva na kojem su se obratili, izmedju ostalog, i ministri četiri zemlje članice: Egipta,  Gruzije, Tunisa i Španije, te eksperti iz oblasti maslinarstva.

Od ove godine, 26. novembar je proglašen svjetskim Danom maslina u svijetu.